Tony Snow

Robert Anthony Snow (født 1. juni 1955 i Berea i Kentucky, død 12. juli 2008 i Georgetown i Washington, D.C.) var en amerikansk journalist. Snow arbeidet i flere amerikanske aviser, blant annet The Detroit News, The Washington Times og USA Today.

I 1991 arbeidet Snow som taleskriver for president George H.W. Bush og gikk over til i 1992-1993 å ha ansvaret for mediekontaktene i Det hvite hus.

I 1996–2003 var Snow nyhetsanker på Fox News Sunday, som ble sendt i Fox-tilknyttede TV-stasjoner og på nyhetskanalen Fox News. 2003–2006 hadde Snow sitt eget radioprogram, Tony Snow Show, på Fox News Radio.

26. april 2006 ble Snow presentert, og 8. mai 2006 etterfulgte han Scott McClellan, som Det hvite hus' pressesekretær, en stilling han hadde til 13. september 2007 da han etter en tids sykdom ble etterfulgt av Dana Perino.

12. juli 2008 døde Tony Snow på Georgetown University Hospital i Washington, DC.

 Referanser 

Kategori:Journalister fra USA
Kategori:TV-programledere fra USA
Kategori:Embets- og tjenestemenn fra USA
Kategori:Personer tilknyttet Fox News
Kategori:Pressekretærer i Det hvite hus
Kategori:Personer fra Madison County i Kentucky
Kategori:Personer fra Cincinnati